Wat is die optimale lengte van ’n teelseisoen? Dit is een van die vrae wat in diepte tydens die 10de Aldam-veeskool by Ventersburg bespreek is.
Prof. Michael McGowan, ’n hoogleraar in veemedisyne aan die skool vir veeartsenykunde aan die Universiteit van Queensland in Australië, sê effektiewe bestuur van bulle sal die produsent in staat stel om sy teelseisoen optimaal te bestuur. Hy en ander kundiges het tydens die veeskool aan ’n paneelbespreking oor dié tema deelgeneem.